**VANTAAN LASTENTARHANOPETTAJAYHDISTYKSEN TOIMINTAKERTOMUS VUODELTA 2016**

1. HALLITUKSEN SEN NIMITTÄMIEN TAHOJEN TOIMINTA

Hallituksen toiminnan keskeisiä painopisteitä olivat vuonna 2016 edunvalvonta (esiopetuslisän työstäminen, subjektiivisen päivähoidon rajauksen aiheuttamat haasteet), sekä lastentarhanopettajien, erityislastentarhanopettajien ja johtajien työssäjaksaminen.

Hallitus kokoontui vuoden 2016 aikana yhteensä 11 kertaa. Sääntömääräiset yleiskokoukset pidettiin 21.4. Ravintola Huang Shang Huangissa, 11.5. (ylimääräinen kevätkokous) ja 24.11. VLY:n toimistolla.

Hallituksen kehittämisbrunssi pidettiin 9.4. ravintola Vltavassa. Hallituksen perinteiset ruokakokoukset pidettiin 9.6. toimistolla, sekä 9.11. Ravintola Kaisaniemessä. Hallitus virkistäytyi kesäteatterissa 16.6. Educa-risteilylle 30.-31.1. osallistui VLY:n hallituksesta Salla Sutinen, Sanna Tilli, Nina Rintanen, Helena Lehtinen, Anna-Mari Ukkonen ja Erja Kangasharju, vieraanamme oli Vantaan varhaiskasvatusjohtaja Sole Askola-Vehviläinen.

Oaj Pääkaupunkiseudun Ltol-jaosto järjesti varhaiskasvatuspäivän iltamat 18.3. Akava-talolla. Tapahtumaa suunnitelleeseen työryhmään kuului Salla Sutinen.

Tikkurilan lukiolla keväällä järjestettyyn ammatti-infoonosallistui Paula Ojalehto.

Varhaiskasvatusjohtaja Sole Askola-Vehviläinen osallistui myös 28.9. pidettyyn Oaj:n Kenttäkierroksen tapahtumaan, jossa mukana Kristiina Johansson ja Kristiina Tuhkiainen.
Vly:stä mukana Salla Sutinen, luottamusmies Helena Lehtinen ja pääluottamusmies Sami Markkanen.

ELY:n 50-vuotisjuhliin 12.2. osallistui Salla Sutinen.

Opetuslautakunnan tapaaminen oli 9.5, ja siihen osallistui Salla Sutinen, Erja Kangasharju, Nina Rintanen ja Sanna Tilli.

30.9-2.10. Salla Sutinen, Nina Rintanen ja Helena Lehtinen osallistuivat Varhaiskasvatusseminaariin.

Jäseniltoja järjestettiin vuonna 2016 kaksi. Ensimmäinen oli kevätkokouksen yhteydessä, jossa Ltol:n hallituksen jäsen Merja Laitinen kertoi ajankohtaisista asioista. Toinen jäsenilta järjestettiin toimistolla 24.11 syyskokouksen yhteydessä.

Mielipidekirjoituksia ja päättäjäkirjeitä lähetettiin niin Vantaan Sanomiin kuin Vantaan kaupungin hallitukselle ja valtuutetuille koskien mm. subjektiivisen varhaiskasvatusoikeuden rajaamisen tuomia haasteita työntekijöiden näkökulmasta (toukokuu) ja lasten näkökulmasta (marraskuu).

Vuoden aikana pohdittiin tiedottamista ja päätettiin kokeilla sähköistä kuukausikirjettä, joka lähetettiin yhteysopettajille niinä kuukausina kun Valas-lehti ei ilmestynyt. Valas-lehti on ilmestynyt painettuna.

VLY toimi vuonna 2016 yhteistyössä pääkaupunkiseudun muiden lto-yhdistysten (Hela, Ely) kanssa OAJ Pääkaupunkiseudun Alueyhdistyksen kautta. Ltol-jaosto kokoontui vuoden 2016 aikana 6 kertaa. Jaosto järjesti mm. yhteysopettajaristeilyn 3.9.

Vuoden aikana on pidetty säännöllistä yhteyttä LTOL:n, OAJ:n ja OAJ:n Vantaan Opettajien paikallisyhdistyksen mm. valtuutettujemme ja edustajiemme kautta.

VLY:n koulutus-ja virkistysjaosto, johtajajaosto ja eltojaosto järjestivät jäsenistölle aktiivisesti koulutus- ja virkistystoimintaa.

Yhdistys on muistanut vuoden aikana kaikkia 50, 60, 65 ja 70v. täyttäviä jäseniään onnittelukortein.

VLY tilasi edelleen vuonna 2016 Lastentarha-lehdet Apulaiskaupunginjohtaja Elina Lehto-Häggrothille ja Varhaiskasvatusjohtaja Sole Askola-Vehviläiselle.

Hallitus 2016

- Puheenjohtaja: Salla Sutinen

- Varapuheenjohtaja: Sanna Tilli

- Muut hallituksen jäsenet:

Sanna Tilli, Sirpa Tammenkoski, Nina Rintanen, Janica Porkka ja Erja Kangasharju.

- Hallituksen varajäsenet: Sari Marin, Anna-Mari Ukkonen, Helena Lehtinen, Riitta Arolainen ja Miia Keränen.

Hallituksen tehtävät vuonna 2016

- Sihteeri ja jäsensihteeri: Erja Kangasharju

- Valaan toimittaja: Helena Lehtinen

- Taloudenhoitaja: Nina Rintanen ja Leena Laaksonen 31.3.17 asti

- Lakkopäällikkö: Miia Keränen,
vara Sirpa Tammenkoski

Jaostot

- Koulutus- ja virkistysjaosto: puheenjohtaja Anna-Mari Ukkonen

Muut jaoston jäsenet: Salla Sutinen, Erja Kangasharju, Miia Keränen ja Janica Porkka

- Edunvalvontajaosto: puheenjohtaja Salla Sutinen

Muut jaoston jäsenet: varapuheenjohtaja Sanna Tilli, luottamusmiehet Helena Lehtinen ja Nina Rintanen

- Eltojaosto: puheenjohtaja Paula Ojalehto

Muut jaoston jäsenet: Salla Sutinen, Riitta Arolainen ja luottamusmies Nina Rintanen

- Johtajajaosto: puheenjohtaja Leena Laaksonen

Muut jaoston jäsenet: Sirpa Tammenkoski, Janica Porkka ja luottamusmies Helena Lehtinen

Paikallisyhdistyksen hallituksessa mukana VLY:stä 2016

varapuheenjohtaja Salla Sutinen, Erja Kangasharju ja tiedottaja Helena Lehtinen

vara: Sanna Tilli, Nina Rintanen ja Janica Porkka

Alueyhdistyksen hallituksessa mukana VLY:stä 2016

Salla Sutinen, vara Sanna Tilli

Alueyhdistyksen lto-jaostossa mukana VLY:Stä 2016

Salla Sutinen, Sanna Tilli ja Nina Rintanen sekä yksityisten edustajana Janica Porkka

Vara: Helena Lehtinen, Miia Keränen ja Erja Kangasharju

LTOL:n hallituksessa mukana VLY:stä 2016

varajäsen: Salla Sutinen

LTOL:n Viestintätyöryhmässä mukana VLY:stä 2016

Salla Sutinen

LTOL:n valtuustossa mukana VLY:stä 2016

Leena Laaksonen ja Susanna Attila

OAJ:n valtuustossa mukana VLY:stä 2016

Leena Laaksonen ja Susanna Attila

2. TALOUDELLINEN TOIMINTA

VLY:n tilikauden 1.1.- 31.12.2016 tulos oli -2777.35€ aliäämäinen. VLY reagoi nopeasti ajankohtaisiin edunvalvonnallisiin tilanteisiin. VLY:n talous on vakaalla pohjalla. Koulutus- ja virkistystapahtumia järjestettiin jäsenistölle suunnitellusti hallituksen ja jaostojen toimesta, yhteensä 15 kpl. Mm. virkistys/opintomatka Tukholmaan, Oaj:n kenttäkierros Hotelli Vantaalla, sekä VLY:n järjestämät koulutukset olivat suurimpia kulueriä jäsenistölle suunnatussa toiminnassa. Tapahtumista kerättiin maltillisia omavastuita. VLY tuki joulun alla kotimaista avustusjärjestö Hope:a 200€: lla ja tavarakeräyksellä.

3. EDUNVALVONNALLINEN TOIMINTA

Vantaan Lastentarhanopettajayhdistys ry:n edunvalvontatoiminta oli vuonna 2016 aktiivista. Yhdistyksen edunvalvonnallisesta toiminnasta vastasivat ensisijaisesti VLY:n edunvalvontajaosto (puheenjohtaja, luottamusmiehet ja varaluottamusmies) sekä pääluottamusmies. Lisäksi edunvalvonnassa olivat tiiviisti mukana sekä VLY:n hallitus että OAJ:n toimisto ja luottamusmiesorganisaatio.

Luottamusmiehillä oli jäsenmäärään sidottua ajankäyttöä 3,5 päivää viikossa. Tämä aika jaettiin luottamusmiesten kesken tasan: Nina Rintanen 1,75 päivää viikossa ja Helena Lehtinen 1,75 päivää viikossa. Luottamusmiesaikaa toteutettiin 1.1.-31.7. niin, että luottamusmiehet käyttivät luottamusmiesaikaa säännöllisesti 1-2 päivää viikossa. Osa luottamusmiespäivistä täydennettiin joko luottamusmieskoulutuksina tai toimistopäivinä. 1.8.-31.12. Helena Lehtisen luottamusmiesajankäyttö muuttui tapahtuvaksi päivittäin iltapäiviksi jaettuina.

Luottamusmiehet olivat jäsenistön tavoitettavissa luottamusmiesajankäytön lisäksi yhdistyksen jäsenilloissa sekä koulutus- ja virkistystapahtumissa. Yksittäisiä jäseniltä
esille nousseita kysymyksiä ja ongelmia työstettiin aktiivisesti eteenpäin. Vuoden 2016 aikana luottamusmiehet ja puheenjohtaja osallistuivat erilaisiin kokouksiin ja tapaamisiin sekä kouluttautuivat OAJ:n ja LTOL:n järjestämissä edunvalvontakoulutuksissa.

Edunvalvontajaosto kokoontui vuonna 2016 11 kertaa. Jaoston tapaamisissa työstettiin mm. työnantajan edustajien tapaamisia, tehtiin VLY:n edunvalvonnalle pidemmän
aikavälin kehittämiskohteita ja suunniteltiin edunvalvonnallisia tapahtumia ja jäsenkyselyitä. Edunvalvontajaosto seurasi sekä paikallisen että valtakunnallisen tason toimenpiteitä varhaiskasvatukseen sekä lastentarhanopettajien
edunvalvontaan liittyen.

Salla Sutinen, Sami Markkanen, OAJ:n Kristiina Johansson Sole Askola-Vehviläinen tapasivat erityislastentarhanopettajien vuosityöaikakokeilun äärellä 26.1. Kunnallinen
työmarkkinalaitos ei antanut lupaa kokeilun aloittamiseksi. Lisäksi Sutinen ja Markkanen kävivät neuvottelut esiopetuksen huomioimisesta palkassa (ns. esiopetuslisä) henkilöstöpäällikkö Hannele Sandbergin ja Sole Askola-Vehviläisen kanssa.

Edunvalvonnallista keskustelua käytiin Vantaalla käyttöön otetusta subjektiivisen varhaiskasvatusoikeuden rajaamisesta (alkaen 1.8.2016) ja sen periaatteista sekä rajaamisen vaikutuksista lastentarhanopettajien työsopimusten muutoksiin (osa-aikaistuminen).

Edunvalvontajaosto lähetti vuoden 2016 aikana useita jäsentiedotteita ja kannanottoja, kuten lastentarhanopettajien osa-aikaistaminen (18.2), kaupunginjohtajan talousarvio
(30.10), sijaiskielto (9.11 ja 30.11) ja kilpailukykysopimuksen
työajanlisäyksen käyttäminen lto-suunnitteluaikaan (16.12).

4.KOULUTUS- JA VIRKISTYSJAOSTO

Koulutus- ja virkistysjaosto kokoontui vuonna 2016 yhteensä 10 kertaa. Jaoston puheenjohtajana toimi Anna-Mari Ukkonen ja jäseninä Salla Sutinen, Janica Porkka, Miia Keränen ja Erja Kangasharju.

Jaosto suunnitteli ja toteutti koulutuksia ja virkistystapahtumia VLY:n jäsenille heiltä saatujen toiveiden sekä muiden ajankohtaisten teemojen pohjalta. Jäsenistöllä oli mahdollisuus antaa palautetta ja toiveita muun muassa koulutusten yhteydessä koulutuksen arviointilomakkeen kautta.

Jaosto järjesti vuoden 2016 aikana seuraavat koulutustapahtumat:

Laulupiirtäminen varhaisen vuorovaikutuksen ja erityislasten tukena –koulutus pidettiin VLY:n toimiston tiloissa 18.4. Kouluttajina olivat puheterapeutti Liisi Kuoppala ja menetelmän kehittäjä Minna Lappalainen. Osallistujia oli 15. Omavastuun osuus oli 20 euroa.

Lastenkirja raollaan –kirjallisuuslähtöisen sanataideopetuksen menetelmiä varhaiskasvatukseen niminen koulutus järjestettiin 12.5 VLY:n toimiston tiloissa. Illan kouluttajana oli Vantaan sanataidekoulun vastaava sanataideopettaja Maami Snellman. Osallistujia oli 14. Omavastuun osuus oli 5 euroa.

Vekaravipellys –liikuntaa alle 3-vuotiaille niminen koulutus pidettiin Leinelän päiväkodin tiloissa 1.9. Kouluttajana oli ESLU:n lasten ja nuorten liikunnan kehittäjä Sari Sivonen. Osallistujia oli 19, joista VLY:n jäseniä oli 13 ja ei-jäseniä 6. Omavastuun osuus oli VLY:n jäseniltä 20 euroa ja ei-jäseniltä 25 euroa.

Toiminnallista mediakasvatusta!-koulutus järjestettiin Vantaan Opettajien Ammattiyhdistys ry:n tiloissa 7.11. Kouluttajina olivat Oivallusta eskarista!-hankkeen työntekijät Jerkka Laaksonen ja Johanna Sommers-Piiroinen. Osallistujia oli 16. Omavastuun osuus oli 10 euroa.

Jaosto järjesti vuoden 2016 aikana seuraavan virkistystapahtuman:

Illallisteatteri ravintola Nyyrikissä järjestettiin 12.12. Iltaan kuului illallinen ja sen jälkeen Punkkuelämää-niminen teatteriesitys. Osallistujia oli 9. Omavastuun osuus oli 25 euroa.

Jaosto järjesti vuoden 2016 aikana seuraavan yhdistetyn koulutus- ja virkistystapahtuman:

Yhdistetty opinto- ja pikkujoulumatka Tukholmaan järjestettiin 9.-11.12. Opintomatkan kohteena oli Sverigefinska förskolan i Stockholm. Osallistujia oli 23. Omavastuun osuus oli 50 euroa.

5. ELTO-JAOSTO

Elto-jaoston jäseninä vuonna 2016 toimivat Paula Ojalehto (pj), Salla Sutinen, Riitta Arolainen sekä tarvittaessa luottamusmies Nina Rintanen. Jaosto kokoontui kolme kertaa.

Keväällä, 4.4. järjestettiin koulutuksellinen jäsenilta. Ilta koostui vapaamuotoisesta jutustelusta jäsenten esille tuomista ajankohtaisista asioista. Koulutuksellisen osuuden piti Suupoppia-materiaalin kehittäjä, erityislastentarhanopettaja Anna Pohjakallio.

Syksyllä toiminta aloitettiin 26.8, jolloin jaosto järjesti virkistystä Doris-risteilyn merkeissä Helsingin Itäsaaristossa. Marraskuussa, 16.11 toteutettiin vapaamuotoinen jäsenilta, jossa keskusteltiin ajankohtaisista ja jäsenten esiintuomista asioista. Illassa jaettiin myös hyviä käytäntöjä ja menetelmiä.

Kuluneen vuoden aikana jaosto on työstänyt yhteistyössä luottamusmiesten, hallituksen, alueyhdistyksen sekä muiden yhteistyötahojen kanssa kasvun ja oppimisen tuen asioita sekä käynyt vuoropuhelua kaupungin kanssa jäsenten tapahtumissa esille tuomista asioista kuten eltojen koulutusasioista, tiedottamisesta ja reltojen työoloista. Jaosto on myös työstänyt eltojen työaikakokeilua.

6. JOHTAJAJAOSTO

Johtajajaoston tehtävänä on mm. järjestää johtajajäsenille/ varajohtajajäsenille mielekästä virkistys- ja/tai koulutustoimintaa sekä tarjota vertaistapaamismahdollisuuksia. Jaoston puheenjohtajana toimi vuonna 2016 Leena Laaksonen ja jäseninä Sirpa Tammenkoski, Janica Porkka sekä Helena Lehtinen.

Johtajajaosto teki v. 2016 kiinteää yhteistyötä OAJ:n kanssa. Yhdessä OAJ:n ja Vantaan OAJ:n paikallisyhdistyksen kanssa järjestettiin 25.10 johtajailta, johon osallistui 15 henkilöä. Illassa käsiteltiin johtajan työn iloja ja haasteita sekä esiteltiin OAJ:n tukimuotoja johtajille. Illan jatkotoimenpiteenä OAJ ja johtajajaosto valmistelivat kyselyn, illan aikana esiin nousseista asioista. Kysely toteutetaan vuoden 2017 puolella.

Johtajajaosto päivitti syksyllä johtajien sähköpostiosoitteet. Johtajajaoston toiminnan markkinointi tapahtuukin suurilta osin sähköpostilla suoraan kohderyhmälle.

Perinteikkäät johtajien ja varajohtajien pikkujoulut pidettiin Katin Kauneuskulmassa 1.12.